**Rámcová dohoda**

uzatvorená podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa zákona č. 513/1991 Zb. Obchodný zákonník v znení zmien a doplnkov

ďalej len „rámcová dohoda“

**Článok I. - Zmluvné strany**

**1. Kupujúci: Univerzita Komenského v Bratislave**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P.O.BOX 440, 814 99 Bratislava 1

 IČO: 00 397 865

 DIČ: 2020845332

 IČ DPH: SK2020845332

 Štatutárny orgán:  prof. JUDr. Bc. Marek Števček, PhD., rektor

 Osoba oprávnená na podpis: Ing. Ingrid Kútna Želonková, PhD., kvestorka

 Súčasť UK zodpovedná

 za plnenie zmluvy: **Univerzita Komenského v Bratislave, Vedecký park**

 sídlo: Ilkovičova 8, 841 04 Bratislava

 zastúpená: prof. RNDr. Jozef Masarik, DrSc.- poverený zastupovaním

 riaditeľa VP UK

 IBAN: SK23 8180 0000 0070 0054 2338

 Osoba oprávnená konať vo veciach realizácie zmluvy: Ing. Tomáš Adamík

 e-mail: tomas.adamik@uniba.sk

 **(**ďalej len **„Kupujúci“)**

**2. Predávajúci:**Sídlo:

 Zastúpený:

IČO:

DIČ:

IČ DPH:

 Zapísaný v obchodnom registri:

 Osoby oprávnené konať vo veciach:

1. zmluvných:
2. technických:

 Tel.:

 E-mail:

 **(**ďalej len **„Predávajúci“)**

**Článok II. – Predmet plnenia rámcová dohoda**

1. Zmluvné strany uzatvárajú túto rámcovú dohodu v súlade s výsledkom verejného obstarávania na predmet zákazky: **„Spotrebný materiál na sekvenovanie - NarCoS“.**
2. Predmetom plnenia rámcovej dohody je nákup chemikálií a spotrebného materiálu na výskumné účely. Súčasťou predmetu plnenia rámcovej dohody sú aj služby spojené s dodaním tovaru na miesto dodania, s vyložením v mieste jeho umiestnenia a zabezpečením likvidácie použitých jednorazových obalov.
3. Špecifikácia predmetu rámcovej dohody je uvedená v Prílohe č. 1 rámcovej dohody (druhy a množstvá produktov), ktorá je jej neoddeliteľnou súčasťou.
4. Predávajúci sa zaväzuje, že komplexne zabezpečí pre Kupujúceho dodávanie objednaného tovaru (produktov), vrátane všetkých jeho súčastí podľa aktuálnych potrieb Kupujúceho, vrátane služieb spojených s dodaním tovaru na miesto dodania, s vyložením v mieste jeho umiestnenia a zabezpečením likvidácie použitých jednorazových obalov.
5. Dodávky tovaru podľa bodu 2.1. tejto rámcovej dohody, špecifikovaného v Prílohe č. 1, sa budú uskutočňovať priebežne podľa potrieb Kupujúceho na základe objednávok resp. čiastkových zmlúv (objednávky v hodnote do 10 000,- EUR bez DPH, nad túto hodnotu čiastkové zmluvy), ktoré budú obsahovať presné vymedzenie, druh a množstvo tovaru, termín a miesto dodania.
6. Kupujúci nie je povinný zakúpiť predpokladané množstvo jednotlivého druhu tovaru tvoriaceho predmet plnenia rámcovej dohody (Príloha č. 1). Celkové zakúpené množstvo predmetu plnenia rámcovej dohody bude závisieť od konečných potrieb Kupujúceho.
7. Predávajúci je povinný najneskôr päť (5) pracovných dní vopred písomne predložiť Kupujúcemu na schválenie každého subdodávateľa, ktorý by mal realizovať časť predmetu zákazky pre Predávajúceho podľa tejto rámcovej dohody. Kupujúci je povinný sa písomne vyjadriť (schváliť subdodávateľa alebo odmietnuť) najneskôr do dvoch (2) pracovných dní po dni obdržania písomnej žiadosti Predávajúceho, inak sa má za to, že subdodávateľa schválil. V prípade porušenia tejto povinnosti je Predávajúci povinný zaplatiť Kupujúcemu zmluvnú pokutu vo výške 5 000,- EUR za každý prípad a Kupujúci je súčasne oprávnený odstúpiť od rámcovej dohody.

**Článok III. - Cena tovaru**

1. Cena za predmet plnenia rámcovej dohody je stanovená v zmysle zákona č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov.
2. Spôsob vytvorenia ceny (cenové pravidlá) je v súlade s § 2 zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.
3. Dohodnutá cena zahŕňa všetky ekonomicky oprávnené náklady predávajúceho vynaložené v súvislosti s dodávkou predmetu rámcovej dohody (náklady za tovar, na obstaranie tovaru, clo, obeh, dopravu na miesto dodania, poistenie do času prechodu nebezpečenstva škody na tovare na kupujúceho, obaly, ako aj všetky ďalšie súvisiace platby a primeraný zisk.
4. Súčasťou rámcovej dohody je cenová ponuka Predávajúceho, ktorá je výsledkom verejného obstarávania a tvorí Prílohu č. 1. Ceny uvedené v Prílohe č. 1 sú ceny pevné a nemenné počas celej doby platnosti rámcovej dohody
5. Zmluvné strany dohodli cenu predmetu rámcovej dohody v EUR nasledovne:

 Cena bez DPH: EUR bez DPH

 Výška DPH: EUR

 Celková cena: EUR s DPH

*[V prípade, že predávajúci nie je platiteľom DPH, upozorní na túto skutočnosť a uvedie cenu celkom.]*

1. V prípade, že sa v priebehu plnenia zmluvy stane predávajúci platiteľom DPH, nemá nárok na zvýšenie ceny o DPH.

*[Ustanovenie bude v zmluve v prípade, že uchádzač nebude platiteľom DPH]*

1. V prípade zákonnej úpravy DPH bude možné upraviť cenu písomným dodatkom k zmluve.
2. Zmluvná cena za celý rozsah predmetu rámcovej dohody je cenou konečnou v súlade s § 3 citovaného zákona o cenách, t. j. nebude sa navyšovať o ďalšie náklady, ktoré obsahuje Článok III. bod 3.4. a bod 3.3 tejto rámcovej dohody, ktoré sú v cene zahrnuté, ale môže dôjsť k jej zníženiu za podmienok určených v tejto rámcovej dohode (Článok III. bod 3.7. tejto rámcovej dohody).
3. Daň z pridanej hodnoty bude vysporiadaná podľa platných právnych predpisov Európskej únie.

**Článok IV. - Podmienky dodania a preberania tovaru**

1. Za Predávajúceho je za riadne odovzdanie tovaru, zodpovedná osoba oprávnená konať vo veciach technických podľa Článku I., a to minimálne dvadsaťštyri (24) hodín pred dodaním tovaru upozorní Kupujúceho na dodávku telefonicky alebo e-mailom.
2. Tovar za Kupujúceho preberá zodpovedná osoba oprávnená konať vo veciach realizácie zmluvy podľa Článku I.
3. Lehota dodania je 30 dní odo dňa prijatia objednávky alebo účinnosti čiastkovej zmluvy. Zmluvné strany si môžu dohodnúť aj inú lehotu dodania, ktorú uvedú v objednávke alebo čiastkovej zmluve.
4. Tovar sa považuje za dodaný po odovzdaní tovaru a podpísaní dodacieho listu s uvedením dátumu, pečiatkou a podpisom oprávnených osôb Kupujúceho a Predávajúceho.
5. Kupujúci je oprávnený odmietnuť dodávku tovaru v prípade, ak táto bola dodaná po lehote na dodanie tovaru, ak má viditeľné vady (najmä poškodené obaly), nebolo dodržané zmluvne dohodnuté množstvo, druh tovaru alebo zmluvná cena. V takomto prípade sa považuje takáto dodávka za neuskutočnenú a Predávajúci sa dostáva do omeškania.
6. Tovar je potrebné dodať aj s potvrdeným záručným listom, pokiaľ je k nemu tento doklad obvykle dodávaný.
7. Predávajúci prevádza na Kupujúceho vlastnícke práva k predmetu zmluvy ku dňu dodania tovaru.

**Článok V. - Miesto dodania a preberania tovaru**

1. Miestom dodania predmetu zákazky je **Univerzita Komenského v Bratislave, Vedecký park. Ilkovičova 8, 841 04 Bratislava.**

**Článok VI. - Platobné podmienky**

1. Kupujúci sa zaväzuje za dodaný tovar zaplatiť Predávajúcemu kúpnu cenu podľa Článku III. na základe faktúry vystavenej Predávajúcim po dodaní tovaru podľa Článku VI. tejto zmluvy. Kupujúci neposkytne predávajúcemu preddavok na zrealizovanie predmetu plnenia rámcovej dohody.
2. Faktúry budú predkladané na:

Univerzita Komenského v Bratislave, Vedecký park. Ilkovičova 8, 841 04 Bratislava.

Fakturačné údaje: Univerzita Komenského v Bratislave, Vedecký park

 Ilkovičova 8. 6

 841 04 Bratislava

 IČO: 00397865, DIČ:2020845332, IČ DPH: SK2020845332

1. Faktúra musí mať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry bude originál dodacieho listu.
2. Lehota splatnosti faktúry je tridsať (30) dní od doručenia faktúry bez nedostatkov do sídla Kupujúceho, pokiaľ v tomto bode nie je uvedené inak. Lehota splatnosti faktúry podľa predchádzajúcej vety sa predĺži o ďalších tridsať (30) dní (t. j. spolu 60 dní od pôvodného doručenia faktúry bez nedostatkov do sídla Kupujúceho) v prípade, ak Kupujúci v pôvodnom čase splatnosti príslušnej faktúry potrebnej na plnenie príslušnej faktúry, nebude disponovať.
3. Ak predložená faktúra nebude spĺňať náležitosti podľa bodu 6.1, 6.2 a 6.3 tohto Článku, je Kupujúci oprávnený takúto faktúru vrátiť počas plynutia lehoty splatnosti Predávajúceho spolu s označením nedostatkov, pre ktoré bola vrátená. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla Kupujúceho.
4. Faktúry budú uhrádzané výhradne prevodným príkazom.

 **Článok VII. – Záruka na tovary**

* 1. Záručná doba je v súlade s platnou legislatívou. Predávajúci sa vo všeobecnosti zaväzuje dodávať stabilné produkty s dostatočne dlhou dobou trvanlivosti v súlade s platnou legislatívou, najmenej dva (2) roky, pričom, ak to z povahy produktu vyplýva, môže byť táto doba trvanlivosti skrátená. Pri dodávke produktov, ktoré sú na štítku označené dátumom expirácie sa Predávajúci zaväzuje dodať tovar s dátumom expirácie minimálne s päťdesiat (50) percentnou časovou rezervou do jej uplynutia odo dňa jeho dodania a prebratia Kupujúcim.
	2. Záruka začína plynúť nasledujúci deň po odovzdaní tovaru a podpísaní dodacieho listu.
	3. Zjavné vady predmetu kúpy (druhu, množstva, viditeľného poškodenia a pod.) je Kupujúci povinný reklamovať pri preberaní jednotlivých balení predmetu kúpy. Kupujúci je oprávnený odmietnuť prevzatie zjavne poškodeného predmetu kúpy. Dôvody odmietnutia musia byť uvedené v zápise o neprevzatí dodaného tovaru.
	4. Postup pri reklamácii predmetu rámcovej dohody sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov.
	5. Kupujúci je povinný reklamovať vady dodaného tovaru písomne, e-mailom. Náklady na dopravu súvisiacu s reklamovaným tovarom znáša predávajúci v plnom rozsahu.

**Článok VIII. - Zmluvné pokuty a úroky z omeškania**

1. V prípade nedodržania lehoty, dodania tovaru podľa Článku V. si Kupujúci uplatní voči Predávajúcemu zmluvnú pokutu vo výške 1 % z ceny nedodaného tovaru za každý deň omeškania.
2. V prípade omeškania platby oproti ustanoveniu Článku VI. si Predávajúci uplatní voči Kupujúcemu úrok z omeškania v zákonnej výške z neuhradenej fakturovanej čiastky za každý deň omeškania.
3. Zaplatením zmluvnej pokuty nie je dotknutý nárok Kupujúceho požadovať od Predávajúceho náhradu škody.
4. Ak predávajúci nedodrží jednotkové ceny uvedené v Prílohe č. 1 tejto zmluvy, kupujúci je oprávnený si uplatniť zmluvnú pokutu vo výške 50 € za každú jednu nesprávne vyfakturovanú položku.
5. V prípade, že predávajúci nedodrží vlastnosti tovaru uvedené v Prílohe č. 1 zmluvy alebo nedodrží niektorú z požiadaviek na tovar, je kupujúci oprávnený uplatniť zmluvnú pokutu vo výške 0,1 % z hodnoty vadného plnenia za každé jedno porušenie.
6. Zmluvné pokuty sú splatné do 14 dní odo dňa doručenia výzvy na ich uhradenie. Kupujúci je však oprávnený aj započítať akúkoľvek svoju i nesplatnú pohľadávku, ktorú má voči predávajúcemu, s pohľadávkou, i nesplatnou, ktorá vznikne z tejto zmluvy predávajúcemu voči kupujúcemu. Zápočet pohľadávok môže kupujúci uplatniť pri úhrade faktúry predávajúceho.

**Článok IX. – Vlastnícke právo**

1. Kupujúci nadobúda vlastnícke právo k zakúpeným tovarom po odovzdaní tovaru podľa čl. IV.

**Článok X. - Doba trvania rámcovej dohody a právo odstúpenia od rámcovej dohody**

1. Rámcová dohoda sa uzatvára na dobu štyri (4) mesiace odo dňa nadobudnutia účinnosti rámcovej dohody, pričom rámcová dohoda sa končí aj vyčerpaním maximálneho predpokladaného množstva tovarov alebo maximálnej celkovej zmluvnej ceny za predmet rámcovej dohody, uvedenej v Článku III. bod 3.5. podľa toho, ktorá skutočnosť nastane skôr.
2. Táto rámcová dohoda môže byť ukončená jedným z nasledovných dôvodov:
	1. odstúpením od rámcovej dohody,
	2. stratou oprávnenia Predávajúceho k výkonu činnosti, ktorá je potrebná pre plnenie dohody,
	3. písomnou dohodou zmluvných strán,
	4. výpoveďou,
	5. vyhlásenia konkurzu alebo likvidácie na Predávajúceho.
3. Výpoveď musí byť písomná a doručená druhej zmluvnej strane. Zmluvné strany sa dohodli, že výpovedná lehota je 90 dní a začína plynúť dňom nasledujúcim po doručení výpovede druhej strane.
4. Vypovedanie tejto rámcovej dohody neovplyvňuje splnenie záväzkov oboch zmluvných strán, vyplývajúcich z čiastkových zmlúv alebo z objednávok, uzavretých na základe tejto rámcovej dohody pred ukončením tejto rámcovej dohody.
5. Každá zo zmluvných strán je oprávnená okamžite odstúpiť od rámcovej dohody pri podstatnom porušení zmluvnej povinnosti druhou zmluvnou stranou, alebo keď sa pre druhú zmluvnú stranu stalo splnenie podstatných zmluvných povinností úplne nemožným.
6. Za podstatné porušenie sa na účely tejto rámcovej dohody považuje:
	1. omeškanie Predávajúceho s poskytnutím predmetu rámcovej dohody oproti dohodnutému termínu plnenia o viac ako päť (5) dní bez uvedenia dôvodu, ktorý by omeškanie objektívne ospravedlňoval,
	2. ak cena bude fakturovaná v rozpore s platobnými podmienkami dohodnutými v tejto rámcovej dohode,
	3. ak Predávajúci poskytne kupujúcemu plnenie vo vážnom rozpore s predmetom tejto rámcovej dohody,
	4. ak je Kupujúci v omeškaní so zaplatením faktúry o viac ako tridsať (30) kalendárnych dní.
7. Odstúpením od rámcovej dohody zanikajú všetky práva a povinnosti zmluvných strán z rámcovej dohody. Odstúpenie od rámcovej dohody sa nedotýka nároku na náhradu škody vzniknutej porušením rámcovej dohody a nároku na zaplatenie zmluvnej pokuty podľa čl. VIII. Strana, ktorej pred odstúpením od rámcovej dohody poskytla plnenie druhá zmluvná strana, toto plnenie vráti, pri peňažnom záväzku spolu s úrokmi z omeškania dohodnuté v čl. VIII. Ak vracia plnenie strana, ktorá odstúpila od rámcovej dohody, má nárok na úhradu nákladov s tým spojených.
8. Kupujúci je oprávnený vypovedať túto rámcovú dohodu, ak Predávajúci nie je schopný dodať alebo nedodá predmet rámcovej dohody za cenu určenú v Prílohe č. 1 tejto rámcovej dohody. Výpovedná lehota je v tomto prípade určená na 1 mesiac a začína plynúť dňom nasledujúcim po dni, kedy bola výpoveď doručená predávajúcemu. Odstúpením od rámcovej dohody nezaniká nárok oprávnenej strany na zaplatenie zmluvných pokút a na náhradu vzniknutej škody.

**Článok XI. - Osobitné ustanovenia**

1. Na základe tejto rámcovej dohody nemôže dôjsť k dodávke tovarov. Dodávka je možná až na základe uzatvorenia čiastkovej zmluvy / objednávky. Keďže rámcová dohoda je výsledkom verejnej súťaže, oprávňuje zmluvné strany k uzatváraniu jednotlivých čiastkových zmlúv/ objednávok pre kúpu tovarov uvedených v Článku II. spôsobom ustanoveným v Článku. II za ceny tvorené podľa Článku III.
2. Zmluvné strany sú povinné strpieť výkon kontroly / auditu súvisiaceho s plnením predmetu tejto zmluvy kedykoľvek počas platnosti a účinnosti tejto zmluvy, ako aj počas platnosti a účinnosti Zmluvy o združení prostriedkov, a to oprávnenými osobami a poskytnúť im všetku potrebnú súčinnosť.

Oprávnenými osobami sú najmä:

a) Ministerstvo dopravy a výstavby Slovenskej republiky a ním poverené osoby (auditné útvary);

b) Ministerstvo školstva, vedy, výskumu a športu Slovenskej republiky a ním poverené osoby (auditné útvary);

c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby;

d) Orgán auditu, jeho spolupracujúce orgány a osoby poverené na výkon kontroly/auditu;

e) Splnomocnení zástupcovia Európskej Komisie a Európskeho dvora audítorov;

f) Orgán zabezpečujúci ochranu finančných záujmov EÚ;

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a EÚ.

 11.3 Predávajúci vyhlasuje, že vzhľadom na finančné plnenie z tejto rámcovej dohody si je vedomý skutočnosti, že sa považuje za partnera verejného sektora v zmysle ustanovenia § 2 zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej len „ZoRPVS“), a je súčasne zapísaný v registri partnerov verejného sektora (ďalej len „register“), ktorého správcom a prevádzkovateľom je Ministerstvo spravodlivosti Slovenskej republiky.

11.4 Predávajúci tiež vyhlasuje, že v prípade, ak bude plniť predmet plnenia tejto rámcovej dohody prostredníctvom subdodávateľov, ktorí majú povinnosť zapisovať sa do registra v zmysle ZoRPVS, musia byť v čase uzavretia tejto rámcovej dohody v registri zapísaní. V prípade, ak počas platnosti tejto rámcovej dohody dôjde k právoplatnému výmazu subdodávateľa z registra, je Predávajúci povinný okamžite ukončiť plnenie tejto rámcovej dohody prostredníctvom takéhoto subdodávateľa. Porušenie povinnosti vykonať overenie identifikácie konečného užívateľa výhod v zmysle § 11 ods. 2 ZoRPVS alebo nesplnenie povinnosti vykonať zápis oprávnenej osoby do registra včas v zmysle § 10 ods. 2 tretej vety ZoRPVS bude mať za následok, že Kupujúci, s ktorým partner verejného sektora (Predávajúci) uzavrel zmluvu, nemusí plniť svoje zmluvné povinnosti a nedostane sa tým do omeškania so splnením svojho záväzku.

* 1. Ak predávajúci pri plnení zmluvy využije kapacity subdodávateľa/ľov, ktorí sú známi, uvedie podiel plnenia zo zmluvy, ktorý má v úmysle zabezpečiť subdodávateľom na vlastné riziko a zodpovednosť, spolu s uvedením identifikačných údajov subdodávateľa, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, funkcia.

|  |  |  |  |  |
| --- | --- | --- | --- | --- |
| Obchodné meno subdodávateľa | Adresa sídla subdodávateľa | IČO | Podiel plnenia v % | Meno a priezvisko osoby oprávnenej konať za subdodávateľa, adresa pobytu, dátum narodenia, funkcia |
| \* |  |  |  |  |

\*(pozn. vyplní len úspešný uchádzač pred podpisom zmluvy, doplní počet riadkov podľa potreby)

* 1. Pravidlá pre zmenu subdodávateľov a povinnosť predávajúceho oznámiť zmenu subdodávateľa: Predávajúci je povinný kupujúcemu predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má predávajúci v úmysle zadať subdodávateľovi, meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Navrhovaný subdodávateľ' musí spĺňať príslušné podmienky stanovené zákonom o verejnom obstarávaní. .
	2. Zmena subdodávateľa podlieha písomnému( aj mailovému) schváleniu kupujúcim.
	3. V prípade porušenia tejto povinnosti je predávajúci povinný zaplatiť kupujúcemu zmluvnú pokutu vo výške 100,- Eur za každý prípad a Kupujúci to zároveň považuje za podstatné porušenie zmluvy a je súčasne oprávnený odstúpiť od rámcovej dohody.

**Článok XII. - Záverečné ustanovenia**

1. Rámcová dohoda môže byť zmenená a doplňovaná v súlade so zákonom o verejnom obstarávaní formou číslovaného písomného dodatku podpísaného všetkými zmluvnými stranami.
2. Právne vzťahy neupravené touto rámcovou dohodou sa riadia príslušnými ustanoveniami Obchodného zákonníka a ostatnými právnymi predpismi SR.
3. Rámcová dohoda nadobúda platnosť dňom podpisu oboma zmluvnými stranami. Rámcová dohoda nadobúda účinnosť deň po dni zverejnenia v Centrálnom registri zmlúv vedenom Úradom vlády Slovenskej republiky. Predávajúci týmto prehlasuje, že súhlasí s jej zverejnením v celom rozsahu v Centrálnom registri zmlúv. Ústne vedľajšie dohody k zmluve neexistujú
4. Rámcová dohoda je vyhotovená v štyroch (4) rovnopisoch, z ktorých Kupujúci obdrží dva (2) a  Predávajúci dva (2) rovnopisy.
5. Zmluvné strany vyhlasujú, že rámcovú dohodu pred jej podpisom prečítali, jej obsahu porozumeli a s ním súhlasili, čo potvrdzujú svojimi podpismi.
6. Zmluvné strany prehlasujú, že zmluvu uzavreli slobodne a  vážne, zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.

Príloha č. 1: Špecifikácia predmetu zákazka a cenová ponuka

Za Predávajúceho Za Kupujúceho

V .......................... dňa V Bratislave dňa:

 prof. RNDr. Jozef Masarik, DrSc.

 poverený zastupovaním riaditeľa VP UK

 Ing. Ingrid Kútna Želonková PhD., kvestorka